פונסקה (פסל)

פוֹנְסְקֶה (Fonske; שמו הרשמי בלטינית: Fons Sapientiae, ומשמעותו "מעיין החוכמה", אך מוכר בשם החיבה "פונסקה") הוא פסל-מזרקה המוצב במרכז העיר האוניברסיטאית לוון שבבלגיה, בכיכר פושפליין (Fochplein).

הוא פוסל על ידי הפסל ג'ף קלארהאוט (Jef Claerhout), והוצב לרגל יובל 550 לאוניברסיטת לוון בשנת 1975. למרות מיעוט ימיו היחסי, הפך לאחד מסמליה המוכרים של העיר, יחד עם בית העירייה העתיק וסמל מבשלת הבירה סטלה ארטואה. חשיבותו מצביעה על הקשר החזק בין האוניברסיטה לעיר ומבהירה מדוע לוון נחשבת בעיקר לעיר אוניברסיטאית, אף על פי שהיא בירת ברבנט הפלמית.

הפסל בצורת סטודנט הקורא בספר, בעוד הידע נשפך אל תוך ראשו. הפסל מולבש בימי חג אגודות סטודנטים.
 גלריה 

קישורים חיצוניים

קטגוריה:פסלים (יצירות)
קטגוריה:בלגיה: מבנים
קטגוריה:בלגיה: תרבות
קטגוריה:אירופה: מזרקות
קטגוריה:לוון